**Ministru kabineta noteikumu projekta**

**“Grozījumi Ministru kabineta 2011. gada 21. jūnija noteikumos Nr. 485 “Atsevišķu veidu bīstamo atkritumu apsaimniekošanas kārtība”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts “Grozījumi Ministru kabineta 2011. gada 21. jūnija noteikumos Nr. 485 “Atsevišķu veidu bīstamo atkritumu apsaimniekošanas kārtība un prasības titāna dioksīda ražošanas iekārtu radīto emisiju ierobežošanai, kontrolei un monitoringam” (turpmāk – noteikumu projekts) ir izstrādāts, lai nodrošinātu Eiropas Parlamenta un Padomes 2018. gada 30.maija direktīvas 2018/851/ES, ar ko groza Direktīvu 2008/98 par atkritumiem (turpmāk – Direktīva 2018/851/ES) prasību pārņemšanu attiecībā uz naftas produktu atkritumu apsaimniekošanu. |
| 2. | Pašreizējā situācija un problēmas, kuru risināšanai tiesību aktu projekts izstrādāts, tiesiskā regulējuma mērķis un būtība | Pašreizējā situācija un problēmas, kuru risināšanai izstrādāts noteikumu projekts:  1. Spēkā esošie Ministru kabineta 2011. gada 21. jūnija noteikumi Nr. 485 “Atsevišķu veidu bīstamo atkritumu apsaimniekošanas kārtība un prasības titāna dioksīda ražošanas iekārtu radīto emisiju ierobežošanai, kontrolei un monitoringam” (turpmāk – MK noteikumi Nr. 485) satur prasības naftas produktu atkritumu apsaimniekošanai, tomēr tās pilnībā neatbilst Direktīvas 2018/851/ES prasībām. Kā norādīts Direktīvas 2018/851/ES 55. ievilkumā dalīta atkritumeļļu savākšana un nodrošināšana, ka tās nesajaucas ar citiem atkritumu veidiem vai vielām, ir izšķiroši svarīga, lai panāktu, ka to apstrāde kopumā sniedz vislabākos rezultātus vides jomā. Apstrādājot atkritumeļļas, prioritāte būtu jāpiešķir reģenerācijai vai alternatīvi citām pārstrādes darbībām, kas nodrošina līdzvērtīgus vai labākus vispārējos rezultātus vides jomā salīdzinājumā ar reģenerāciju.  2. MK noteikumu Nr. 485 V.1 nodaļā noteiktas prasības metāliskā dzīvsudraba pagaidu glabāšanai ilgāk par gadu. Lai nodrošinātu informācijas sniegšanu Eiropas Komisijai atbilstoši Eiropas Parlamenta un Padomes 2017. gada 17. maija Regulas Nr. 2017/852/ES par dzīvsudrabu un ar ko atceļ Regulu (EK) Nr. 1102/2008 (turpmāk – Regula Nr. 2017/852/ES) 14. panta 4. punktam, MK noteikumos Nr. 485 ir nepieciešams noteikt, ka dzīvsudrabu saturošu atkritumu uzglabāšanas iekārtu operatori nodrošina Regulas Nr. 2017/852/ES 14.1. apakšpunktā vai 14.2. apakšpunktā minētā reģistra iesniegšanu Valsts vides dienestā Regulas Nr. 2017/852/ES 14. panta 4. punktā noteiktajā termiņā.  Tiesiskā regulējuma mērķis un būtība:   1. tiek precizēts MK noteikumu Nr.485 9.2., 9.3. un 9.4. apakšpunkts, precizējot prasības naftas produktu atkritumu dalītai savākšanai un reģenerācijai vai pārstrāde citā veidā, kas no vides aizsardzības viedokļa ir līdzvērtīga vai efektīvāka nekā reģenerācija; 2. tiek noteikts, ka operatori nodrošina Eiropas Parlamenta un Padomes 2017. gada 17. maija Regulas Nr. 2017/852/ES par dzīvsudrabu un ar ko atceļ Regulu (EK) Nr. 1102/2008 (turpmāk – Regula Nr. 2017/852/ES) 14.1. apakšpunktā vai 14.2. apakšpunktā minētā reģistra iesniegšanu Valsts vides dienestā Regulas Nr. 2017/852/ES 14. panta 4. punktā noteiktajā termiņā. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk –VARAM). |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Seši videi kaitīgo preču atkritumu apsaimniekotāji, kam ir tiesības saviem līgumpartneriem piešķirt atbrīvojumu no dabas resursu nodokļa samaksas par videi kaitīgām precēm;  2. 25 operatori, kuri nodrošina dzīvsudrabu saturošo atkritumu pagaidu uzglabāšanu. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma ietekme uz tautsaimniecību un sabiedrības mērķgrupām, īpaši norādot, kāda būs ietekme:  Nav paredzams, ka noteikumu projekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.  Noteikumu projekta prasības neattiecas uz Nacionālā attīstības plāna 2014. – 2020. gadam rādītājiem mikrolīmenī vai makrolīmenī.  Noteikumu projekta prasības neattiecas uz konkurenci.  Noteikumu projekta ietekme uz vidi ir vērtējama pozitīvi, tā kā tiek noteiktas stingrākas prasības naftas produktu atkritumu un dzīvsudraba atkritumu apsaimniekošanai.  Noteikumu projekta prasībām nav ietekmes uz veselību.  Noteikumu projekta prasības neskar nevalstiskās organizācijas.  Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | 1. Direktīva 2018/851/ES (OV L 150, 14.6.2018., 109.lpp.)  2. Regula Nr.2017/852/ES (OV L 137, 24.5.2017., 1.-21. lpp.) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |  |  |  |
| --- | --- | --- | --- |
| **Attiecīgā ES tiesību akta datums, numurs un nosaukums** | **Direktīva 2018/851/ES** | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.panta 18.punkta a) punkts (Direktīvas 2008/98/ES 21.panta 1.punkta a) apakšpunkts) | MK noteikumu Nr.485 8.punkts | Pārņemts pilnībā | Netiek noteiktas stingrākas prasības. |
| 1.panta 18.punkta a) punkts (Direktīvas 2008/98/ES 21.panta 1.punkta  b) apakšpunkts) | 1.punkts (9.1.apakšpunktaa precizētā redakcija) | Pārņemts pilnībā | Netiek noteiktas stingrākas prasības. |
| 1.panta 18.punkta a) punkts (Direktīvas 2008/98/ES 21.panta 1.punkta c) apakšpunkts) | MK noteikumu Nr.485 9.1.apakšpunkts un 1.punkts (9.2.apakšpunkta precizētā redakcija) | Pārņemts pilnībā | Netiek noteiktas stingrākas prasības. |
| **Attiecīgā ES tiesību akta datums, numurs un nosaukums** | Regula Nr. 2017/852/ES | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 14.panta 4.punkts | 3.punkts | Atbilst pilnībā | Netiek noteiktas stingrākas prasības. |

|  |  |
| --- | --- |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Direktīvas 2018/851/ES un Regulas Nr. 2017/852/ES transponējamās normas neparedz rīcības brīvību ES dalībvalstij pārņemt vai ieviest noteiktas ES tiesību akta normas. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Informācija par pārējo Direktīvas 2018/851/ES normu transponēšanu ir sniegta likumprojekta “Grozījumi Atkritumu apsaimniekošanas likumā”. [[1]](#footnote-2) |

|  |
| --- |
| **2. tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** |
| Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un sākotnējās ietekmes novērtējuma ziņojums 2019. gada 4. septembrī tika publicēts VARAM tīmekļvietnē: [www.varam.gov.lv](http://www.varam.gov.lv) un Valsts kancelejas tīmekļvietnē <https://www.mk.gov.lv> atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktam. |
| 3. | Sabiedrības līdzdalības rezultāti | Sabiedriskās apspriešanas ietvaros par noteikumu projektu un tā anotāciju netika saņemti sabiedrības viedokļi. |
| 4. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | VARAM, Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru | Noteikumu projekts neietekmē iesaistīto institūciju funkcijas un uzdevumus.  Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav |

Vides aizsardzības un

reģionālās attīstības ministrs Juris Pūce

Doniņa 67026515

[Ilze.Donina@varam.gov.lv](mailto:Ilze.Donina@varam.gov.lv)

1. VARAM tīmekļvietnes sadaļa “Sabiedrības līdzdalība”: <http://www.varam.gov.lv/lat/likumdosana/normativo_aktu_projekti/normativo_aktu_projekti_vides_aizsardzibas_joma/?doc=27666> [↑](#footnote-ref-2)